Braniteljske udruge s prostora Plitvica istraživale su odakle se širi neugodan miris u Plitvica Selu i otkrile da se fekalije iz turističkih objekata, što je najstrože zabranjeno, ispuštaju u prirodu.







Otkriveno je da grozan miris koji se osjeti noću u Plitvica Selu potječe od fekalnog otpada koji se ispušta u prirodu preko zamaskiranih otpadnih cijevi.

Kako su ekipi HRT-a kazali branitelji, koji već 28. dan prosvjeduju na velikom slapu i skoro osam mjeseci upozoravaju institucije na fekalni otpad koji se ispušta u prirodu iz turističkog naselja.

Isti taj otpad, s obzirom na to da je ovo krško tlo, završava u Plitvičkim jezerima. “Sve te vode završavaju u potoku Plitvice i velikom slapu”, kažu branitelji.

Na teren su izašli policija, sanitarna inspekcija i inspektor zaštite okoliša. Pozvana je i vodopravna inspekcija, no danas nisu uspjeli izaći na teren.

Branitelji su o ovom otkriću izvijestili policiju, sanitarnu inspekciju i inspektora zaštite okoliša koji su ustanovili prisutnost fekalija u vrtačama.

Zbog su pozvali i državnog odvjetnika te predstavnike javnog zdravstva. Krivac će biti kažnjen, a postoji i mogućnost zatvaranja samog objekta.